รบกวนคุณช่วยให้คำปรึกษาค่ะ หนูมีมูกเลือดออกจากช่องคลอดค่ะแต่ว่าประจำเดือนได้หยุดไปประมาณ 3 วัน เริ่มแรกเกิดจากการช่วยตัวเองโดยเอานิ้วสอดเข้าไปปรากฎว่าพอดึงออกมามีลักษณะเหมือนประจำเดือนแต่สีคล้ำๆ พอวันต่อมาเข้าห้องน้ำถ่ายหนักแต่มีเป็นมูกเลือดออกจากช่องคลอดนิดนึงค่ะ (ไม่ใช่ออกมากับอุจจาระนะคะ) ในระหว่างวันก็ไม่มีอะไรออกมา หลังจากนั้นก็ปกติค่ะ พออีก 3-4 วันต่อมา เหตุการณ์เดิมค่ะในระหว่างถ่ายหนักก็มีมูกเลือดออกจากช่องคลอดเหมือนเดิม ปริมาณนิดเดียวค่ะ ไม่มีกลิ่น ไม่ได้ปวดท้องค่ะ
สวัสดีค่ะ อาการมีมูกเลือดออกทางช่องคลอดอย่างผิดปกติ แต่ไม่ใช่เลือดประจำเดือนนั้น อาจจะมีสาเหตุมาจาก ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การมีแผลฉีกขาดที่อวัยวะเพศหรือช่องคลอดแต่ถ้าเพิ่งมีประจำเดือนไปไม่กี่วัน โอกาสเรื่องการตั้งครรภ์หรือภาวะแทรกซ้อนจากการตั้งครรภ์ก็เป็นไปได้น้อยเบื้องต้นควรงดการมีเพศสัมพันธ์ ไม่สวนล้างช่องคลอด และควรไปพบแพทย์เพื่อตรวจเพิ่มเติมเพื่อหาสาเหตุต่อไปถ้ายังมีเลือดออกผิดปกติทางช่องคลอดอย่างต่อเนื่อง ส่วนการถ่ายแล้วมีมูกเลือดปน อาจเป็นสาเหตุจากริดสีดวงทวารหนัก การมีแผลปริทวารหนัก ลำไส้ตรงอักเสบก็ได้ แนะนำสังเกตอาการและหากยังมีเลือดออกต่อเนื่อง ก็ควรไปพบแพทย์